Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 584

174. Hitelek (175+…+331) Ez a rész tartalmazza a hitelintézet által nyújtott hitelek és hitel jellegû követelések könyv szerinti bruttó állományát, valamint értékvesztését és értékelési különbözetét (összevontan) szektoronkénti és eredeti lejárat szerinti bontásban, esetenként hiteltípusok szerint is részletezve. A prolongált hiteleket az eredeti hitelszerzõdés szerinti lejáratnak megfelelõen kell kimutatni. A megvásárolt hiteleket is ebben a részben, az eredeti hitelszerzõdésben szereplõ eredeti lejárat szerint kell szerepeltetni. (Ha azonban a hitel megvásárlásakor a hitel lejáratára vonatkozóan szerzõdés-módosítás történt, akkor az új szerzõdésben szereplõ lejárat tekintendõ eredeti lejáratnak.) A rövid lejáratú (a nem pénzügyi vállalatoknál és a háztartásoknál az egyéb rövid lejáratú) hitelek között kell figyelembe venni a nem függõvé tett, tehát a mérlegben követelésként a hármas számlaosztályban kimutatott esedékes, de nem kifizetett kamatok, kamatjellegû jutalékok összegét is. A hiteleknek tartalmazniuk kell a halasztott fizetéssel eladott eszközök miatti követelések, a saját tulajdonú értékpapírok kölcsönbeadásából eredõ értékpapír-követelések, valamint az értékpapír kölcsönbevételekor a kölcsön futamideje alatt pénzben fizetett óvadék miatti követelések összegét is, annak a szektornak az „egyéb” hitelei között, amelyhez az eszközöket halasztott fizetéssel megvásárló vevõ, az értékpapírt kölcsönbe vevõ, illetve kölcsönbe adó tartozik. A beváltott bankgaranciák állományát a rövid lejáratú (illetve az egyéb rövid lejáratú) hitelek között kell jelenteni. A lakáscélú hitelek halasztott kamatának tõkésített összegében fennálló kamatkövetelések, valamint a tandíjhitelek türelmi idõ alatt esedékes és a türelmi idõ lejártáig elhalasztott kamatainak, kamatjellegû jutalékainak tõkésített összegében fennálló kamatkövetelések HMK-1-01 után képzett céltartalék állományát az érintett hitelekhez kapcsolódó értékvesztés sorokban kell kimutatni. A valódi penziós ügyletekre vonatkozó soroknak tartalmazniuk kell az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket is [Szkr. 21. § (3) bekezdés]. A 175-176. Központi költségvetésnek nyújtott hitel sorban kell feltüntetni a központi költségvetésnek közvetlenül nyújtott hiteleken felül az állam által szerzõdés vagy jogszabály alapján más pénztulajdonostól átvállalt hitelek állományát is. A korábbi TB kötvény-kibocsátásból eredõ, 1995. végén átvállalt tartozást nem itt, hanem az államkötvények között kell kimutatni. A 177-178. sorokban a központi kormányzathoz sorolt egyéb intézmények részére nyújtott hitelek állományát kell jelenteni. A 179. sorban a 175-178. sorokban jelentett hitelek értékvesztését és értékelési különbözetét (összevontan) kell kimutatni. A 180-182. sorok a helyi, megyei és a fõvárosi önkormányzatok, intézményeik, valamint az e szektorba sorolt nonprofit intézmények részére nyújtott hiteleket, valamint azok értékvesztését és értékelési különbözetét (összevontan) tartalmazzák. A 183. Jegybanknak nyújtott hitel sorban kell szerepeltetni a jegybanknak nyújtott konzorciális hitel összegét bekerülési értéken, valamint a hitelintézet tulajdonába került külföldi MNB-tartozások állományát. A 184-185. Belföldi hitelintézeteknek nyújtott hitel sorokba kell beállítani a hitelintézetekkel szemben hitelszerzõdés alapján, illetve (a valódi penziós ügyleteken, a betétszerzõdéseken és az alárendelt kölcsöntõke-szerzõdéseken kívül) bármilyen megállapodás alapján ténylegesen fennálló követelések állományát (ideértve a számlavezetõként nyújtott hiteleket, valamint a más belföldi hitelintézet számára belföldön szervezett konzorciális hitelbõl a hitelintézet által nyújtott részt is). A

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes